Spider-Man: Far From Home Menjadi Filem Pertama Spider-Man Catat Kutipan $1 Billion Dolar
Seperti yang dijangkakan para peminat dan penganalisis, filem Spider-Man: Far From Home menjadi filem ‘Spider-Man’ pertama yang mencatatkan kutipan melebihi $ 1 billion dolar. Sekuel filem Spider-Man: Homecoming arahan Jon Watts itu telah berjaya mengutip $333 juta dolar di pasaran domestik Amerika Syarikat dan $672 juta dolar dari pasaran antarabangsa menjadikan jumlah keseluruhan sebanyak $1.05 billion dolar. Spider-Man: Far From Home kini menjadi filem kedua Sony yang berjaya menyertai ‘kelab $1 billion’ selepas filem Skyfall ($1.1 billion dolar) berjaya melakukannya pada tahun 2012. Spider-Man: Far From Home ditetapkan selepas kejadian Avengers: Infinity War dan Avengers 4 yanga menyaksikan Peter Parker (Tom Hollad) menyertai rombongan sekolahnya iaitu ‘Midtown School of Science and Technology’ ke Eropah. Spider-Man: Far From Home dibintangi oleh Tom Holland yang memainkan peranan utama sebagai Peter Parker / Spider-Man, Zendaya, Marisa Tomei, dan Jake Gyllenhaal yang akan membawakan karakter Mysterio. Turut kembali dalam Marvel Cinematic Universe adalah Cobie Smulders yang akan membawakan watak sebagai ejen Maria Hill dan Samuel L. Jackson sebagai Nick Fury. Spider-Man: Far From Home masih lagi ditayangkan dipawagam-pawagam tempatan.